बिल्थरारोड। उभांव थाना क्षेत्र के शाहपुर अफगां गांव में दलित उत्पीड़न के दर्ज मुकदमे के मामले में पुलिस ने कोर्ट के आदेश पर तीन आरोपियों को शनिवार को गिरफ्तार कर जेल भेज दिया। उभांव थानाध्यक्ष उमेश कुमार पांडेय ने बताया कि शाहपुर अफगां ग्राम में दलित उत्पीड़न की घटना को अंजाम दिया गया। इस संबंध में पुलिस ने एससी, एसटी एक्ट के तहत मुकदमा दर्ज किया था। अदालत के आदेश पर पुलिस ने इस मामले में आरोपी बगेदू के तीन पुत्रों हरेंद्र, जितेंद्र व धर्मेंद्र को गिरफ्तार कर जेल भेज दिया।